Sunnudaginn 3. nóv kl. 11 , fjölskyldumessa í Keflavíkurkirkju . Skemmtileg stund fyrir alla fjölskylduna , njótum þess að vera með börnunum okkar í guðsþjónustu . Súpusamfélag í Kirkjulundi eftir messu . Sunnudaginn 3. nóv kl. 20 , ,, Allra Heilagra Messa “ í Keflavíkurkirkju í samstarfi við Heilbrigðisstofnun Suðurnesja , við komum saman á fallegri kvöldstund og minnumst þeirra er látist hafa á árinu . Starfsfólk HSS les upp nöfn þeirra sem létust á stofnuninni og prestar lesa upp nöfn þeirra sem skráð eru í prestþjónustubækur Keflavíkurkirkju , frá allra heilagra messu á síðasta ári . Prestarnir taka við ábendingum um nöfn þeirra , sem látist hafa annars staðar á þessum tíma ef aðstandendur vilja minnast þeirra á þennan hátt í Keflavíkurkirkju . Að lokinni messu býður starfsfólks HSS og Keflavíkurkirkja uppá kvöldkaffi . Kaffiveitingar í lok stundar . Miðvikudaginn 6. nóv , kl. 12 kyrrðarstund í Kapellu vonarinnar . Njótum saman góðra orða og tónlistar og kyrrðar . Gæðakonur bjóða upp á súpu í kjölfar stundarinnar . Föstudaginn 8. nóv kl. 12 , kyrrðarbæn í Kapellu vonarinnar . Hittumst í stutta stund og eigum saman hljóða bæn , yndisleg leið til að safna saman huganum eftir annasaman viku .